**Ai preferat**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ai preferat și crucea și Calvarul

lăsându-Te bătut de mâini haine.

Privind mereu spre zările senine,

Tu mă vedeai atunci în cer,cu Tine...

Și mi-ai trimis în suflet,din cer...Harul!

Când ucenicii toți au adormit

Ai preferat să te rogi pentru mine...

Dar nici eu,Doamne n-am fost lângă Tine

Ca să veghez în rugă! Dar știu bine,

Că Tu,Isuse,și-atunci m-ai iubit!

Eu sunt de preț în ochii Tăi,Părinte,

Chiar greșuri dacă vin în viața mea,

Preferi ca să mă ții în Mâna Ta,

Să-mi spui c-am fost iertat la Golgota !

Să-ți mulțumesc? N-am lacrimi nici cuvinte!

22.02.2021

Daniela Banita